โผล่รายงานซื้อ-ขายหลักทรัพย์! “วีไอ” ชื่อดังผวาสาด SQ ทิ้งหมดหน้าตัก
โผล่รายงานซื้อ-ขายหลักทรัพย์! "วีไอ" ชื่อดังผวาสาด SQ ทิ้งหมดหน้าตัก 
15 ธ.ค. 2560

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการจำหน่าย หุ้นของบริษัท สหกลอิควิปเมนท์ จำกัด (มหาชน) หรือ SQ โดย นายสันติ สิงหวังชา ผู้ถือหุ้นรายใหญ่ของ SQ ซึ่งเป็นการจำหน่ายเมื่อวันที่ 8 ธ.ค.60 จำนวนหลักทรัพย์ที่จำหน่ายคิดเป็น 5.29% และส่งผลให้จำนวนหลักทรัพย์ภายหลังการจำหน่ายคิดเป็น 0% ของสิทธิออกเสียงทั้งหมดของกิจการ
สำหรับ นายสันติ สิงหวังชา ถือว่าเป็นนักลงทุน Vi หรือ Value Investor โดยจะเน้นการลงทุนถือหุ้นในระยะยาว เก็งเงินปันผล เป็นต้น
โครงสร้างผู้ถือหุ้นอันดับ 1-5 มีดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 05/05/2560)
ทั้งนี้ เป็นที่ตั้งข้อสังเกตว่า การที่ผู้ถือหุ้นรายใหญ่ขายหุ้นออกมาคาดว่าเป็นผลมาจากความวิตกกังวลว่า ผลการดำเนินงานของ SQ อาจไม่เป็นไปตามเป้าหมายที่วางไว้หลังจากพลาดงานประมูลเหมืองแม่เมาะ 9 มูลค่ากว่า 4 หมื่นล้านบาท ขณะเดียวกันจากการรายงานผลการดำเนินงานประจำไตรมาส 3/60 พลิกขาดทุน 42.38 ล้านบาท จากปีก่อนมีกำไร 12.15 ล้านบาท